section_heading: Povijest
paragraph_text: Bukovlje se spominje u raznim izvorima kao npr. 1422. g. (Bukolya), 1428. g, 1446. g (Bukovlya), 1450. g, 1482. g (Bukovye), 1698. g, 1730. g (Bukovilia), 1746. g (Bukovie), 1760. g (Bukovlye), a ime je, čini se, dobilo prema nekad dominantnom biljnom pokrovu. Prvi popis stanovnika načinili su Turci 1579. g po kojem je Bukovlje pripadalo požeškom kadiluku (upravna jedinica) i nahiji Ravne i imalo je pet kuća.